Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Netanjahun uusi hallitus on saanut laajan kansainvälisen tuomitsemisen -
ministeri Ben-Gvirin vieraillessa Jerusalemin Temppelivuorella -
runsas viikko sitten. Sekä Yhdysvallat, Euroopan unioni, että Iso-Britannia -
ovat tuominneet käynnin vallitsevan status quon, -
eli pysyvän olotilan vastaisena.
Yhdistyneiden arabiemiirikuntien ja Kiinan esittämän -
virallisen pyynnön jälkeen YK:n turvallisuusneuvosto aikoo -
kutsua koolle hätäkokouksen keskustelemaan tapahtumasta, -
joka on saanut myös palestiinalaisalueet raivoihinsa.
Itamar Ben-Gvir, joka on pitkään ajanut juutalaisten oikeuksia -
tälle juutalaisen uskon pyhimmälle paikalle, -
käveli 3. tammikuuta hetken aikaa, -
tarkalleen 13 minuuttia Temppelivuorella.
Hän ei mennyt sisälle Al Aqsa moskeijaan, -
kuten palestiinalaiset väittivät.
Tapahtuma ajoittui juutalaisen kalenterin Tevetkuun 10. päivään, -
jolloin aina muistellaan muinaisen Babylonian Jerusalemin piiritystä, -
ja joka johti ensimmäisen nk. Salomonin temppelin tuhoutumiseen -
ja on myös kansallinen paastopäivä.
Vallitsevien käytäntöjen, sekä jo lähes kolme vuosikymmentä sitten -
Jordanian kanssa solmitun rauhansopimuksen mukaan
muslimeilla on oikeus rukoilla Temppelivuorella, mutta sama oikeus -
hyväksyttiin hieman rajoitetummin myös juutalaisille ja kristityille.
Palestiinalaiset ovat sittemmin unohtaneet tämän puolen -
ja pitävät koko aluetta yksinomaan islamille kuuluvana pyhänä paikkana.
Ministeri Ben Gvirin kiertue järjestettiin turvallisuus- ja -
poliisiviranomaisten kanssa suoritetun arvioinnin jälkeen, -
ja sillä oli pääministerin hyväksyntä.
Vastoin kuin väitetään, se ei millään muotoa rikkonut -
vallitsevaa status quota, todettiin pääministerin kansliasta.
Juutalaisten käydessä Temppelivuorelle -
ei ole mitään, mikä pahentaisi ketään tai muuttaisi nk. status quota.
Tämä on pelkkää retoriikkaa, jonka palestiinalaiset ovat omaksuneet -
ja jonka Hamas on omaksunut tavakseen, kansliasta todettiin.
He pitävät itseään Jerusalemin muslimien pyhien paikkojen vartijoina,
vaikka se on virallisesti myönnetty -
Jordanian hasemiittiselle kuningaskunnalle.
Israelin ministerit ja aivan tavalliset juutalaiset ja myös kristityt -
ovat vierailleet Temppelivuorella lähes säännöllisesti -
viime vuosikymmenien aikana, joten Ben Gvirin käyntiä vuorella -
täytyy tarkastella aivan muiden kriteerien taholta.
Temppelivuoren aktivistit, nimeltään Return to the Mount, -
siis Paluu vuorelle ryhmä on alkanut lobbaamaan Israelin hallitusta -
lisäämään juutalaisten oikeuksia Jerusalemin pyhällä paikalla -
heti kansallisen turvallisuusministerin Itamar Ben-Gvirin vierailun jälkeen.
Mainittu järjestö, joka kannattaa juutalaisten pääsyn -
laajentamista Temppelivuorelle, sanoi kuitenkin olevansa rohkaistunut -
Ben-Gvirin vierailusta ja toivoo nyt, että vastanimitetty ministeri suostuu -
heidän pyyntöönsä tuoda pääsiäisuhri Temppelivuorelle tänä keväänä.
Heidän mukaansa Israelin hallituksen ministerin vierailun -
ei pitäisi näyttää siltä, että sinne mennään ikään kuin salaa.
Sen olisi pitänyt tapahtua punaisella matolla ja -
israelilaisten joukkojen valvonnassa, eikä niin kuin varkaat yöllä.
Ben Gvirin vierailu tapahtui aikaisin aamulla kello 7.
Oman, jota pidettiin kerran seuraavan Abraham-sopimuksen allekirjoittajana,
onkin nyt kriminalisoinut suhteet Israeliin.
Asiantuntijat sanovat, että Persianlahden valtiolla oli pitkään -
läheisempiä siteitä Jerusalemiin kuin sen naapurimailla, -
mutta nyt se todennäköisesti työntyy takaisin Netanjahun hallitusta vastaan
yrittäen siten tyynnyttää Irania.
Perjantaina, kolme päivää ministeri Gvirin Temppelivuori-vierailun jälkeen,
maan parlamentti äänesti kaikkien suhteiden tai vuorovaikutusten -
kriminalisoimisesta sionistisen kokonaisuuden kanssa.
Vaikka tarkkoja yksityiskohtia ei ole julkistettu, -
uutta lakia tullaan soveltamaan laajalti.
Omanin parlamentin varapuheenjohtaja Yaqoub Al-Harithi,
sanoi lakiehdotuksesta Omanin WAF-uutistoimiston mukaan, -
että olipa kyseessä tekninen, kulttuurinen, taloudellinen tai -
urheilullinen yhteistyö, kaikki sellainen tullaan katkaisemaan.
Kyseessä on erittäin merkittävä takaisku Netanjahun hallitukselle, -
sillä vain muutamia viikkoja sitten Oman oli äänestänyt -
suhteiden uudelleen avaamisesta Israelin kanssa.
Sitä taustaa vasten ministeri Gvirin toiminta oli arabivaltion kannalta -
enemmän kuin vain ohimenevä reaktio.
Pysyttelemme vielä Temppelivuoren kuumissa tunnelmissa, -
sillä nyt myös Yhdysvallat vaatii Israelia jatkamaan -
islamia ja palestiinalaisia suosivaa politiikkaa Temppelivuoren suhteen.
Asettuessaan näin palestiinalaisten puolelle, -
Joe Bidenin hallinto vaatii nyt todellisuudessa Israelia ylläpitämään -
antisemitististä, rasistista, syrjivää ja epäoikeudenmukaista -
"vain muslimeille" tarkoitettua status quo politiikkaa -
juutalaisuuden pyhimmällä paikalla.
Näin siitäkin huolimatta, että Temppelivuori on -
sekä ensimmäisen että toisen juutalaisen temppelin paikka, -
jotka olivat olleet sillä paikalla noin 1600 vuotta -
ennen islamin uskon ilmaantumista markkinoille ja yhtä kauan -
ennen kuin muslimit rakensivat ensimmäisen moskeijan tuolle paikalle.
Ei-hyväksyttävän antisemitestisen syrjinnän vastustamisen sijaan, -
Bidenin hallinto tuomitsee täysin väärin -
Israelin kansallisen turvallisuus- ministerin Itamar Ben-Gvirin siitä, -
että hän käveli aamuvarhaisella muutaman minuutin ajan -
juutalaisten pyhimmän paikan reuna-alueella.
Valkoisen Talon tiedottajan lausunnossa oli sama linja -
kuin palestiinalaishallinnolla, joka väitti, että Ben-Gvirin vierailu -
oli provokaatio ja hyökkäys Al-Aqsa moskeijaa vastaan.
Vastauksena Mahmoud Abbasin Israel-vastaiselle toiminnalle YK;ssa, -
Netanjahun hallituksen turvallisuuskabinetti -
asettaa palestiinalaishallinnolle muita pakotteita.
Ensimmäinen liike oli takavarikoida 139 miljoonaa shekeliä verotuloja, -
jotka Israel kerää PA:n puolesta ja luovuttaa ne -
palestiinalaisten terrori-iskuissa kuolleiden israelilaisten perheille -
asiaa koskevien oikeuskanteiden mukaisesti.
Varoja pidätetään myös muiden terrorismin uhrien korvaamiseksi ja -
myös vastaavia summia, joita käytetään terroristeille tarkoitettujen,
ns. tapporahojen maksamiseksi.
Myös koko Länsirannan rakentaminen jäädytettiin sen jälkeen kun selvisi, -
että myös Euroopan unioni tukee palestiinalaisten laitonta rakentamista.
Turvallisuuskabinetin äänestys merkitsi merkittävää poikkeamaa -
edellisen hallituksen politiikasta, -
joka pyrki monin tavoin vahvistamaan palestiinalaishallintoa, -
koska pelättiin, että sen romahtaminen vain vahvistaisi äärimmäisiä -
palestiinalaisryhmiä, kuten Hamasia ja Islamilaista Jihadia.
Israelin hallitus vastaa nyt palestiina- laisten toimiin samalla mitalla -
ja kieltää Palestiinan lippujen esillä pitämisen julkisissa tiloissa.
Netanjahu on jo aiemmin syyttänyt hallituksenvastaisi mielenosoittajia -
palestiinalaishallinnon tukemisesta ja -
kielsi Palestiinan lippujen liputtamiset.
Kansallinen turvallisuusministeri määräsikin viime sunnuntaina -
poliisin poistamaan kaikilla julkisilla tiloilla liehuneet Palestiinan liput.
"On käsittämätöntä, että lainrikkojat heiluttavat terroristiryhmän lippuja, -
yllyttävät ja rohkaisevat terrorismia." Ministeri Ben-Gvir totesi medialle.
"Sananvapaus ei ulotu samaistumiseen terrorismiin -
ja niihin, jotka haluavat vahingoittaa maamme kansalaisia ja sotilaita.
Ei ole oikein, että maassamme saavat esiintyä vapaasti sellaiset, -
jotka vertaavat oikeusministeri Yariv Levinia natseihin.
Ei myöskään sellaiset, jotka huutavat kaduilla -
vapauttakaa Palestiina sionistien siirtomaavallasta."
Uusi ministeri Bezalel Smotrich totesi puolestaan, -
että Palestiinan itsehallinnon olemassaololla ei ole mitään järkeä, -
jos se tukee terrorismia.
Israel jäädytti sunnuntaina passin, joka helpotti palestiinalaishallinnon -
ulkoministerin, Riyad al-Malikin toimintaa Länsirannalla.
"Itsehallinnon on nyt päätettävä, haluaako se jatkaa olemassaoloa, -
ja jos haluaa, se käsittelee Juudeassa ja Samariassa olevien -
arabikansalaistensa todellisia tarpeita ja lopettaa terrorismin harjoittamisen.
Toisena vaihtoehtona se ei halua olla olemassa ja palaa mieluummin -
tilanteeseen, jossa se on avoimesti Israelin vihollinen."
Näin valtiovarainministeri Smotrich.
Ukrainan presidentti Zelenskyn neuvonantajan, -
Mykhailo Polodyakin mukaan Israelin pääministeri Benjamin Netanjahu -
voisi olla tehokas välittäjä Kiovan ja Moskovan välillä.
Hän kertoi Israelin televisiolle, että nyt virkaansa palannut pääministeri -
ymmärtää tarkalleen, mitä nykyaikaiset sodat ovat -
sekä myös sovittelun olemuksen.
Ajatus näyttääkin olevat herättää uudelleen toimivaksi -
Israelin edellisen hallituksen aikana epäonnistunut yritys päättää sota.
Entinen pääministeri Naftali Bennett yritti toimia sovittelijana -
useiden viikkojen ajan viime keväänä, käyden jopa Moskovassa.
Bennett ei kuitenkaan kyennyt edistämään mahdollisuuksia rauhaan -
ja päätti lopulta jättää ponnistelut samalla kun hänen liittoumansa hajosi.
Netanjahun kansliasta kerrottiin, että pääministeriä pyydettiin -
sovittelemaan Zelenskin ja Putinin välillä, kun hän oli oppositiojohtaja, -
mutta pyynnöt siirrettiin tuolloin istuvalle hallitukselle.
Netanjahu mainitsi viime kuussa, että tällaisia tarjouksia saattaa tulla, -
mutta ei kertonut, ottaisiko hän pyynnöt huomioon.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
sekä erityisesti Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7